Wewenaar-polisieman bely verkragtingArgieffoto ŉ Polisiebeampte, ŉ 50-jarige wewenaar van Mpumalanga, het skuld erken op aanklag dat hy ŉ minderjarige verkrag het. Inspekteur Dalton Zulu Nyambi, van Sibayeni naby die Mosambiekse grens, het Dinsdag in die Tonga-streekshof skuld erken op aanklag van verkragting. Nyambi, wat by die Lebombo-grenspos werk, het aan die hof gesê hy het op 10 September 2013 seks met ŉ 13-jarige meisie gehad nadat hy te veel gedrink het, het ŉ Sapa-korrespondent berig. Hy is op 3 Desember 2013 in hegtenis geneem. Hy het aan die hof gesê hy is ŉ wewenaar wat drie seuns en twee dogters grootmaak. Hy het om verskoning gevra en onderneem om die minderjarige meisie se huis te besoek om sy berou te toon. Landdros Edgar Moletsane het die saak tot Donderdag uitgestel.